Шималияб бакъбаккул рахъалда гIорхъи буго Исраилалъулгун ва ПилистIиналъулгун, къиблаяб рахъалда — Суданалулгун, бакътIерхьун рахъалда — Либиягун. Шималияб рахъалда Египеталъул ракь чурула Ракьдагьоркьосеб ралъадалъ, бакъбаккул рахъалда — БагIараб ралъадалъ, гьеб кIиябго жубазабун буго гIадамасул квералъ гьабураб Суэцалъул каналалдалъун.
Еипеталъе истикълал щвана 1922 сналъул 28 февралалдаБританиялъул империялдаса. 1953 соналъ Египет лъугьана Жумгьуриятлъун. Халкъалъул къадар бахуна 97 041 072 чиясде (дунялалда 14-б бакI); ракь — 1 001 450 км². Дунялалда гьелъ ккола 29-еб бакІ. Пачалихъалъулаб мацІ буго ГIараб мацI. Тахшагьар — Къагьир
Египеталъул гIемерисеб ракь салул авлахъаз ккураб буго, гIемерисеб халкъалъ гIумру гьабун буго Нил гIоралъул рагIалда.
Египеталъул ракьалда руго нартил, тIабигIаталъул газалъул, маххул магIданалъул, фосфатазул, гачиганчIил, марганецалъул, цинкалъул, тIухьидул нахърателал
Египеталъул аслияб лъел ицц буго Нил гIор, бакътIерхбуда ругел салул авлахъащда руго оазисалги. Гьелъул рагIалда бижана кIудияб Египеталъул цивилизация. Нил гIурул лъим хIалтIизабула ракь лъалъазеги, токалъул энергия гьабизеги.